cyanic-selkie/wikianc huggingface dataset:
மஞ்சள் வாலாட்டி
மேற்கத்திய மஞ்சள் வாலாட்டி (மோட்டாசில்லா பிளாவா) என்பது வாலாட்டி பறவை குடும்பமான மோட்டாசில்லிடேயில் உள்ள ஒரு சிறிய குருவிச் சிற்றினம் ஆகும். மோட்டாசில்லிடே குடும்பத்தில் நெட்டைக்காலிகளும் நீண்ட நகங்களுடைய பறவைகளும் அடங்கும்.
பரவல்
இந்த இனம் மிதமான ஐரோப்பா மற்றும் ஆசியாவின் பெரும்பாலான பகுதிகளில் இனப்பெருக்கம் செய்கின்றன. இது மேற்கு ஐரோப்பா போன்ற இதன் வரம்பின் மிதமான பகுதிகளில் வசிக்கிறது. ஆனால் வடக்கு மற்றும் கிழக்கு பகுதியிலுள்ளன ஆப்பிரிக்கா மற்றும் தெற்காசியாவிற்கு இடம்பெயர்கின்றன.
மேற்கோள்கள்
பகுப்பு:ஆசியப் பறவைகள் பகுப்பு:இந்தியப் பறவைகள் பகுப்பு:இந்திய உயிரினங்கள் பகுப்பு:இந்தியாவின் உயிரினவளம் பகுப்பு:தீவாய்ப்பு கவலை குறைந்த இனங்கள் பகுப்பு:ஐரோப்பியப் பறவைகள் பகுப்பு:வாலாட்டிகள் பகுப்பு:ஐரோவாசியப் பறவைகள்
பெரும்பரப்பு பட்டி (கொல்லிமலை)
பெரும்பரப்பு பட்டி (Perumparappu patti) நாமக்கல் மாவட்டம் கொல்லிமலை தாலூகாவில் அமைந்துள்ள சிற்றூர். இதனை விளாரம் என்ற பெயரிலும் அழைக்கின்றனர்.
அமைவிடம்
புவிவரைபடத்தில் 11 17'31.1"வ 78 23'39.1"கி
மக்கள் தொகை
2011 மக்கள் தொகை கணக்கின்படி சுமார் 1540 பேர்.
தொழில்
முக்கிய தொழில் விவசாயம் -மிளகு,மரவள்ளிகிழங்கு,நெல்,அன்னாசி,பலாப்பழம் போன்ற பயிர்கள் விளைவிக்கப்படுகின்றன.
பள்ளிகள்
இங்குள்ள நடுநிலைப்பள்ளியில் 139 மாணவ மாணவிகள் படிக்கிறனர்.1 முதல் 8 வரை வகுப்புகள் உள்ளன.மேலும் ஆங்கிலவழி கல்வியும் நடத்தப்படுகிறது.1962ல் ஆரம்பிக்கப்பட்டது. 5கி.மீ தொலைவில் மேல்நிலைப்பள்ளி உள்ளது.
சிறப்பு
இவ்வூரின் அருகில் மாசிலா அருவி,எட்டுக்கை அம்மன் கோவில்,நம் அருவி மற்றும் அரப்பளீஸ்வரர் கோவிலும் உள்ளது. நாமக்கல்லிருந்து பேருந்து வசதி உள்ளது.
சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:நாமக்கல் மாவட்டத்திலுள்ள கிராமங்கள்
பதவிப் பிரமாணம்
பதவிப் பிரமாணம்  (Pathavi Pramanam) 1994 இல் வெளிவந்த தமிழ்த் திரைப்படமாகும். விஜயகாந்த், கீர்த்தனா நடித்த இப்படத்தை கே. ஆர். உதய்சங்கர் இயக்கினார்.
பாடல்கள்
இத்திரைப்படத்திற்கு தேவா இசையமைத்திருந்தார். பாடல் வரிகளை காமகோடியன் மற்றும் பிறைசூடன் எழுதியிருந்தனர்.
பச்சிகப்பள்ளம்
பச்சிகப்பள்ளம் அல்லது பச்சிக்கப்பள்ளம் என்பது இந்தியாவின் ஆந்திரப் பிரதேச மாநிலத்தில் சித்தூர் மாவட்டத்தில் ஒரு கிராமமாகும், இந்தியாவின் துணைப்பிரிவுகளுள் ஒன்றாகும். [1]'''
புவியியல்
பச்சிக்கப்பாலம் 13.4167 ° N 79.4500 ° ஈ. இது சராசரியாக 266 மீட்டர் (875 அடி) உயரத்தில் அமைந்துள்ளது.
குறிப்புகள்
பகுப்பு:ஆந்திர ஊர்களும் நகரங்களும்
மஞ்சூரியாவின் வரலாறு
மஞ்சூரியா என்பது கிழக்கு ஆசியாவில் இருக்கும் ஒரு பகுதியாகும். மஞ்சூரியாவிற்கு இரண்டு விதமான வரையறைகள் உள்ளன. சீனாவிற்குள் இருக்கும் மஞ்சூரியா ஒன்று. மற்றொன்று வடகிழக்கு சீனா மற்றும் உருசிய தூர கிழக்கு ஆகியவற்றால் பிரிக்கப்பட்டுள்ள பெரிய பகுதி. இரண்டாவது பெரிய பகுதியை குறிப்பிடுவதற்காக உருசியாவில் உள்ள மஞ்சூரியா வெளி மஞ்சூரியா என்றும் சீனாவில் உள்ள மஞ்சூரியா உள் மஞ்சூரியா என்றும் அழைக்கப்படுகிறது.
மஞ்சூரியா மஞ்சு மக்களின் தாயகமாகும். மஞ்சு என்ற பெயரை பிற்கால சிங் அரச மரபின் கான் கொங் தைசி 1636ஆம் ஆண்டு அறிமுகப்படுத்தினார். சுரசன் மக்களை குறிப்பிடுவதற்காக இப்பெயர் பயன்படுத்தப்பட்டது. சுரசன் மக்கள் ஒரு துங்குசிக் மக்களாவர். பதினேழாம் நூற்றாண்டு சீனாவை இந்த மஞ்சு மக்கள் கைப்பற்றினர். 1912 ஆம் ஆண்டு வரை நீடித்த சிங் அரசமரபை நிறுவினர்.
மக்கள் தொகையானது. 1750ஆம் ஆண்டில் 10,00,000 என்றும், 1850ஆம் ஆண்டில் 50,00,000 என்றும், 1900ஆம் ஆண்டில் 1.40 கோடி என்றும் பெருகியது. இதற்கு முக்கிய காரணம் சீன விவசாயிகள் அப்பகுதிக்கு இடம்பெயர்ந்தது ஆகும்.
சீனா, ஜப்பான் மற்றும் உருசியா நாடுகளுக்கு அருகில் அமைந்துள்ளதால் பத்தொன்பதாம் நூற்றாண்டின் பிற்பகுதியில் இருந்தே மஞ்சூரியா ஒரு பிரச்சினைகள் ஏற்படக் கூடிய இடமாக இருந்து வருகிறது. 1860ஆம் ஆண்டு பெய்ஜிங் ஒப்பந்தத்தின்படி. உருசியப் பேரரசானது மஞ்சூரியாவின் வடக்குப் பகுதி மீது ஆதிக்கத்தை நிறுவியது. தனது கட்டுப்பாட்டை மேலும் உறுதிப்படுத்துவதற்காக சீன கிழக்கு ரயில் அமைப்பை உருசியா உருவாக்கியது. மஞ்சூரியா மற்றும் கொரியா மீதான பிரச்சனைகள் காரணமாக உருசியாவுக்கும் ஜப்பானுக்கும் 1904-1905இல் போர் ஏற்பட்டது. 1931இல் ஜப்பானியர்கள் மஞ்சூரியா மீது படையெடுத்தனர். தங்களது கைப்பாவை அரசாகிய மஞ்சுகோ அரசை நிறுவினர். வேகமாக வளர்ந்து வந்த ஜப்பானிய பேரரசின் மையமாக மஞ்சுகோ உருவானது. ஆகஸ்ட் 1945இல் சோவியத் மஞ்சூரியா மீது படையெடுத்தது. இதன் காரணமாக ஜப்பானிய ஆட்சியானது உடனடியாக வீழ்ச்சியடைந்தது. உள் மஞ்சூரியாவில் சீன ஆட்சியை சோவியத்துகள் மீண்டும் நிறுவினர். சீன உள்நாட்டுப் போரில் மாவோவின் மக்கள் விடுதலை ராணுவத்தின் மைய நடவடிக்கைகளுக்கு மஞ்சூரியா அடிப்படையான பகுதியாக விளங்கியது. இதன் காரணமாக 1949ஆம் ஆண்டு சீன மக்கள் குடியரசு உருவானது. 1950-1953 நடைபெற்ற கொரிய போரில் ஐக்கிய நாடுகள் படைக்கு எதிராக வட கொரியாவிற்கு உதவுவதற்காக மஞ்சூரியா வை அடிப்படை பகுதியாக சீன படைகள் பயன்படுத்தின. சீன சோவியத் பிரிவிற்கு பிறகு மஞ்சூரியா பிரச்சினைக்குரிய பகுதியாக உருவானது. 1969ஆம் ஆண்டு சீனா சோவியத் எல்லை பிரச்சனை உருவானது. 2004ஆம் ஆண்டே சீன உருசிய எல்லை பிரச்சனையானது தூதரக ரீதியாக தீர்த்துக் கொள்ளப்பட்டது.
உசாத்துணை.
பகுப்பு:சீன வரலாறு
உருளையன்பேட்டை சட்டமன்றத் தொகுதி
, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.
பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன. அவை:
சான்றுகள்
பகுப்பு:புதுச்சேரி சட்டமன்றத் தொகுதிகள் பகுப்பு:புதுச்சேரி மாவட்டம்
மாயாதேவி கோயில், நேபாளம்
மாயாதேவி கோயில் (Maya Devi Temple) நேபாளத்தின் உலகப் பாரம்பரியக் களமான லும்பினியில் அமைந்துள்ள பண்டைய பௌத்தக் கோயில் ஆகும். இக்கோயில் கௌதம புத்தரின் அன்னையான மாயா தேவிக்கு அர்ப்பணிக்கப்பட்ட கோயிலாகும். இக்கோயில் கட்டப்பட்ட இடத்தில், மாயாதேவி கௌதமபுத்தரை ஈன்றதாகக் கருதப்படுகிறது. இக்கோயில் அருகே ஒரு குளம் மற்றும் புனித தோட்டம் அமைந்துள்ளது. மாயாதேவி கோயில், கிமு மூன்றாம் நூற்றாண்டில் அசோகரால் கட்டப்பட்டது.
2013-ஆம் ஆண்டில் இக்கோயில் அருகே அகழ்வாய்வு செய்யும் போது, கிமு ஆறாம் நூற்றாண்டு காலத்திய மரக்கோயில் கண்டுபிடிக்கப்பட்டது.
மேலும் படிக்க
பகுப்பு:பௌத்த கோயில்கள் பகுப்பு:பௌத்த யாத்திரைத் தலங்கள் பகுப்பு:நேபாளத் தொல்லியல்
லிடியா
லிடியாவின் வரைவிலக்கணம்
லிடிய இராச்சியத்தின் பகுதிகள் 15 - 14 ஆம் நூற்றாண்டு வரை அர்சாவா இராச்சியத்தின் ஒரு பகுதியாக இருந்தது. இருந்தாலும், லிடிய மொழி பொதுவாக அருகிலுள்ள அனத்தோலிய மொழிகளான லூவியம், கரியன், லிசியன் ஆகியவற்றைப் போல லுவிக் துணைக் குழுவின் பகுதியாக வகைப்படுத்தப்படவில்லை.
எட்ரசுக்க/ லிடியக் கூட்டு நீண்ட காலமாகவே ஊகத்துக்கு உரிய ஒன்றாகவே இருந்துவந்துள்ளது. கிரேக்க வரலாற்றாளரான எரோடோட்டசு எட்ரசுக்கர்கள் லிடியாவில் இருந்து வந்ததாகக் கூறியுள்ளார். ஆனாலும், லிடிய மொழியை வாசித்ததும் அதை ஒரு அனத்தோலிய மொழியாக வகைப்படுத்தியதும் எட்ரசுக்க மொழியும், லிடிய மொழியும் ஒரே மொழிக் குடும்பத்தைச் சேர்ந்தவைகூட அல்ல என்பதை வெளிப்படுத்தியுள்ளது. இருந்தாலும், டசுக்கனியில் வாழும் எட்ரசுக்க வழித்தோன்றல்களாகக் கருதப்படக் கூடியவர்கள் மீது நடத்தப்பட்ட அண்மைய மரபியல் ஆய்வில் அவர்களுக்கு மேற்கு அனத்தோலியாவில் உள்ளவர்களுடன் ஒப்புமை இருப்பதாகக் காணப்பட்டுள்ளது. இது எட்ரசுக்கர்கள் ஒரு காலத்தில் இந்தப் பகுதியிலோ அல்லது அதற்கு அருகிலேயோ வாழ்ந்ததைக் காட்டுகின்றது.
புவியியல்
பழங்கால லிடியாவின் எல்லைகள் நூற்றாண்டுகளூடாக மாறி வந்துள்ளது. இது முதலில் மிசியா, கரியா, பிரிசியா, கரையோர அயோனியா போன்றவற்றை எல்லைகளாகக் கொண்டிருந்தது. பின்னர் இரண்டாம் அல்யாத்தெசு, குரோயேசசு ஆகியோரின் இராணுவ பலத்தினால், லிசியா தவிர்ந்த அலீசு ஆற்றுக்கு மேற்கில் உள்ள ஆசியா மைனர் முழுவதையும், லிடியா கட்டுப்படுத்தியது. லிடியா பின்னர் அதன் அளவில் குறையவில்லை. பாரசீக ஆக்கிரமிப்புக்குப் பின்னர் லிடியாவின் தெற்கு எல்லையாக மயீன்டர் ஆறு கருதப்பட்டது. பேரரசுக்கால உரோமர் காலத்தில் லிடியாவுக்குள் ஒரு பக்கத்தில் மிசியாவும், கேரியாவும் மறு பக்கத்தில் பிரிசியாவும், ஏஜியக் கடலும் அடங்கியிருந்தன.
மொழி
லிடிய மொழி, லூவிய, இட்டைட்டு ஆகிய மொழிகளுடன் தொடர்புள்ள, அனத்தோலிய மொழிக்குடும்பத்தைச் சேர்ந்த ஒரு இந்திய-ஐரோப்பிய மொழி. சான்றுகள் துண்டுதுண்டாக இருப்பதால், பல சொற்களின் பொருள்கள் புரிந்துகொள்ளப்படவில்லை. எனினும், இலக்கணம் பற்றிய அறிவு பெருமளவுக்கு உண்டு.
வரலாறு
பொகாமு 12 ஆம் நூற்றாண்டில் இட்டைட்டுப் பேரரசு வீழ்ச்சியடைந்த பின்னர் லிடியா உருவானது. இட்டைட்டுக் காலத்தில் இப்பகுதியின் பெயர் அர்சாவா. கிரேக்க மூலங்களின்படி லிடிய இராச்சியத்தின் தொடக்கக்காலப் பெயர் மையோனியா. ஓமர் லிடியாவின் குடிமக்களை "மெயோனெசு" எனக் குறிப்பிட்டுள்ளார். ஓமர், லிடியாவின் தலைநகரை சார்டிசு எனக் குறிப்பிடாமல் ஐடே (Hyde) என்கிறார். இது சார்டிசு நகரம் இருந்த மாவட்டத்தின் பெயராக இருக்கக்கூடும்.
ஏரவார்பட்டி ஊராட்சி
எரவார்பட்டி ஊராட்சி (Ervarpatty Gram Panchayat), தமிழ்நாட்டின் மதுரை மாவட்டத்தில் உள்ள செல்லம்பட்டி ஊராட்சி ஒன்றியம் வட்டாரத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2193 ஆகும். இவர்களில் பெண்கள் 1055 பேரும் ஆண்கள் 1138 பேரும் உள்ளனர்.
குளுக்கோசு ஏற்புத்திறன் சோதனை
குளுக்கோசு ஏற்புத்திறன் சோதனை அல்லது குளுக்கோசைப் பொறுத்துக் கொள்ளும் சோதனை (OGTT: Glucose tolerance test) என்பது மனித உடலில் இருந்து குருதி எடுக்கப்பட்டு அதைச் சோதனைக்கு உட்படுத்தி அதில் குளுக்கோசு எந்த அளவு உள்ளது எனக் கண்டறியும் சோதனை. சோதனையின் முடிவைப் பொறுத்து மனிதனுக்கு நீரிழிவு நோய், உடலின் இன்சுலின் செயல்பாட்டைத் தடுக்கும் திறன் (Insulin resistance) போன்றவறை உறுதிப்படுத்தலாம். பொதுவாக முதலில் இரத்த மாதிரி எடுக்கப்பட்டு அதன் பின் குளுக்கோசானது வாய் வழியாக உட்கொள்ளப்பட்டு அதன் பின்  ஒவ்வொரு மணிக்கு ஒருமுறை வீதம்  இரத்த மாதிரிகள் எடுக்கப்பட்டு அவற்றை சோதனைக்கு உட்படுத்தி இரத்தத்தில் கலந்துள்ள சர்க்கரையின் அளவு மாறுபாட்டை காணலாம். இந்தச் சோதனையை 1970-ல் உலகச் சுகாதார அமைப்பு நெறிப்படுத்தியது.
ஏரவார்பட்டி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குளுக்கோசு ஏற்புத்திறன் சோதனை
நடைமுறைகள்
பரிசோதனைக்கு உட்படுபவர் சோதனைக்கு முன்னான 8 முதல் 10 மணி நேரங்கள் தண்ணீர் தவிர பிற உணப்பொருட்கள் (குறிப்பாக கார்போஹைடிரேட் உணவு வகைகள்) உட்கொள்ளாமல் இருக்க வேண்டும். உடல் நலக்குறைவாய் இருக்கும் போது இச்சோதனையை செய்யக்கூடாது. அப்போது தவறான முடிவுகளைக் காட்டும் சாத்தியக்கூறுகள் அதிகம். உடல் எடை 42.6 கிலோகிராமுக்குக் குறைவாக இருப்பவர்களுக்கு முழு மனிதனுக்குக் (கொடுக்கப்படும் குளுக்கோஸின் அளவு கீழே கொடுக்கப்பட்டுள்ளது) கொடுக்கும் அளவுக்கு குளுக்கோஸ் கொடுப்பதில்லை. பொதுவாக இச்சோதனை காலை வேளையில் செய்யப்படுகிறது.
ஏரவார்பட்டி ஊராட்சி
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குளுக்கோசு ஏற்புத்திறன் சோதனை
மேற்கோள்கள்
பகுப்பு:மருத்துவ சோதனைகள்
ஸ்ரீ லுமே
பழம்பெருமை கதைகள்
ஸ்ரீ லுமே, அல்லது ராஜமுர லுமய சோழன், செபுவின் ராஜாஹ்நாட்டை நிறுவினார். அவர் சோழ வம்சத்தின் இளவரசன். ஆரம்பத்தில், அவர் தங்கள் இராணுவப் படைக்கு ஒரு தளத்தை நிறுவ மகாராஜாவால் நியமிக்கப்பட்டார்; அதற்கு பதிலாக, அவர் தனது சொந்த ராஜ்யத்தை உருவாக்கினார், அதை அவர் தனது மகன் ஸ்ரீ அல்ஹோ மற்றும் ஸ்ரீ யூகோப் ஆகியோருடன் ஆட்சி செய்தார்; அவர்கள் சியாலோ என அழைக்கப்படும் தெற்கே ஆட்சி செய்தனர், இதில் வல்லாடோலிட், கார்கார், சாண்டாண்டர் வரை இருந்தனர்.
அஜினிட் காவியம், பயோக் சா அடோங் தாவாரிக், ஸ்ரீ லுமே தனது மகன் ஸ்ரீ அல்ஹோவுடன் சுக்போவில் குடியேறினார், சியாலோ என அழைக்கப்படும் தெற்கில் வல்லடோலிட், கார்கார், சாண்டாண்டர் வரை ஆட்சி செய்தார். ஸ்ரீ லுமே சிங்கபாலா நகரத்தை நிறுவினார், இது ராஜாநாட்டின் தலைநகரமாக மாறியது மற்றும் இப்போது செபு நகரம் வடக்கு மாவட்டத்தில் உள்ள மாபோலோவின் ஒரு பகுதியாகும்.
போர் பிரச்சாரங்கள்
தங்கம், மட்பாண்டங்கள் மற்றும் அடிமைகள் போன்ற விலைமதிப்பற்ற பொருட்களைத் தேடி செபு தீவில் படையெடுத்துக் கொண்டிருந்த மிண்டனாவோவைச் சேர்ந்த மாகலோஸ் அல்லது அமைதியை அழிப்பவர்களான முஸ்லீம் மோரோ வீரர்களுடன் ஸ்ரீ லுமே சண்டையிட்டார். ஸ்ரீ லுமே மோரோ முஸ்லிம் ரவுடிகள் மற்றும் மிண்டானாவோவிலிருந்து அடிமைகளைப் பாதுகாப்பதில் அவரது கடுமையான கொள்கைகளுக்காக குறிப்பிடத்தக்கவர். படையெடுப்பாளர்களைத் தடுக்க அவர் எரிந்த பூமி உத்திகளைப் பயன்படுத்தி, நகரத்திற்கு காங் ஸ்ரீ லுமேயாங் சுக்பு (அதாவது "ஸ்ரீ லுமேயின் பெரும் நெருப்பு") என்ற பெயரை உருவாக்கியது, இது பின்னர் சுக்பு ("வெந்துபோன பூமி") என்று சுருக்கப்பட்டது.
மற்ற நாட்டுப்புறக் கதைகளில், மகலோஸ் பிரச்சனை, பழம்பெரும் டத்தூ தயாவின் காலத்தில் ஆரம்பகால மலாய் குடியேறியவர்கள், வரவிருக்கும் தாக்குதல்களுக்கு எதிராக சமூகத்தைக் கண்காணிக்க ஒரு கண்காணிப்பு கோபுரத்தைக் கட்டியவர்.
வாழ்வின் முடிவு
அவர் போரில் இறந்தார், மிண்டனாவோவிலிருந்து மகலோஸ் என்று அழைக்கப்படும் முஸ்லீம் மோரோ கடற்கொள்ளையர்களுடன் சண்டையிட்டார்.
மேற்கோள்கள்
பகுப்பு:இடைக்காலச் சோழ அரசர்கள் பகுப்பு:இந்தியப் பேரரசர்கள் பகுப்பு:தமிழ்நாட்டு வரலாறு பகுப்பு:இந்திய வரலாறு
பகுப்பு:பிலிப்பீன்சின் வரலாறு
பேடன் பவல்
வாழ்க்கைக் குறிப்பு
ரெவறண்ட் பேடன் பவல் என்பவரின் மூன்றாவது திருமணத்தில் பிறந்த பத்துக் குழந்தைகளில் எட்டு ஆண்கள். அந்த ஆண்களில் ஏழாவதாகப் பிறந்தவர் பேடன் பவல். இவருக்கு மூன்று வயதாக இருக்கும் போது இவரது தந்தையார் காலமானார். காலமானவரைக் கௌரவிப்பதற்காகப் பவல் என்றிருந்த குடும்பப் பெயர் பேடன் பவல் ஆக்கப்பட்டது.
புலமைப் பரிசில் பெற்று சார்ட்டார்ஹவுஸ் பாடசாலையில் கல்வி கற்ற பேடன் பவல் 1876இல் பிரித்தானிய இராணுவத்தில் இணைந்தார். 1910 இல் ஓய்வு பெற்றார். 1941 இல் கென்யாவில் காலமானார்.
சாரணியத்தின் நிறுவுனராக
இளைஞர்களுக்கான சாரணியம் (Scouting for Boys) என்ற நூலை 1908 ஆம் ஆண்டு பதிப்பித்தார். ஆப்பிரிக்காவிற்குத் திரும்பிய பேடன் பவுல் தனது புத்தகமான எய்ட்ஸ் டு ஸ்கவுட்டிங் (Aids to Scouting) வெற்றிகரமாக விற்பனை ஆவதனையும் அவை பல இளைய மற்றும் ஆசிரியர்களைப் பயிற்றுவிப்பதற்குப் பயன்படுவதையும் கண்டார். 1907 ஆம் ஆண்டு சாரணியம் ஓர் சோதனை முயற்சியாக 20 சிறுவர்களுடன் தொடங்கியது. முதலில் தேசிய ரீதியில் துவங்கப்பட்ட இம்முயற்சி பின்னர் உலக அளவில் புகழ்பெற்றது. 1920 இல் முதலாவது உலக சாரணிய ஜம்போரியானது ஒலிம்பியாவில் நடைபெற்றது.
வெளியிணைப்புக்கள்
பகுப்பு:ஐக்கிய இராச்சியத்தின் படைத்துறையினர் பகுப்பு:சாரணர் இயக்கம் பகுப்பு:1857 பிறப்புகள் பகுப்பு:1941 இறப்புகள் பகுப்பு:சாரண முன்னோடிகள்
நீரின் முரணிய விரிவு
நீரின் முரணிய விரிவு (anomalous expansion of water) என்பது நீரின் எதிர்மறையான, மாறுபட்ட வெப்பநிலை மாற்றத்துடன் தோன்றும் மாற்றமாகும். பொதுவாக வெப்பநிலை அதிகரிக்கும் போது பொருட்கள் தம் பருமனளவில் விரிவையும், வெப்பநிலை குறையும் போது பருமனளவு குறைவதும் நிகழ்கின்றன. ஆனால் நீரினைப் பொருத்தமட்டில் நிலைமை மாறாக உள்ளது. வெப்பநிலை குறையும் போது 4 °C இல் அதன் அடர்த்தி 1.000 கிராம்\கன செ.மீ. ஆக உள்ளது. மேலும் வெப்பநிலை குறைந்து நீரின் வெப்பநிலை 0 °C ஆக உள்ளபோது அதன் அடர்த்தி 0.99987 கிராம்\கன செ.மீ. ஆகவும் 0 °C-ல் பனிக்கட்டியாக உள்ளபோது அடர்த்தியானது 0.917 ஆகவும் உள்ளது. 4 °C இற்குக் கீழ் வெப்பநிலை குறையும் போது பருமனளவு கூடுகிறது- அதாவது அடர்த்தி குறைகிறது. இதுவே நீரின் முரணிய விரிவாகும்.
1,1,3,3- டெட்ராமெத்தாக்சிபுரோப்பேன்
1,1,3,3- டெட்ராமெத்தாக்சிபுரோப்பேன் (1,1,3,3-Tetramethoxypropane) என்பது CH2(CH(OCH3)2)2. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமாகக் காணப்படும் இச்சேர்மம் மேலோன்டையால்டிகைடின் பாதுகாக்கப்பட்ட வடிவமாகக் கருதப்படுகிறது. பயனுள்ள வினைத்திறன் மிக்க இவ்வினையாக்கியை சேமித்து வைப்பது மிகவும் கடினமாகும்.
நீரின் முரணிய விரிவு
இதனால் நன்மையும் தீமையும் ஏற்படுகின்றன. நன்மை யாதெனில் பனிப்படலத்திற்குக் கீழ் நீர், நீராகவே உள்ளது. மீனினங்கள் வாழ இது அவசியமாகிறது. தீது யாதெனில் மிகவும் குறைந்த வெப்பநிலையில் நீர் குழாய்கள் வெடித்து விடுகின்றன.
1,1,3,3- டெட்ராமெத்தாக்சிபுரோப்பேன்
மேற்கோள்கள்
பகுப்பு:அசிட்டால்கள் பகுப்பு:வேதி வினைக்குழுக்கள் பகுப்பு:பாதுகாப்புக் குழுக்கள்
சேர்மன் அருணாசல சுவாமி கோயில்
சேர்மன் அருணாச்சல சுவாமிகள் கோயில் தூத்துக்குடி மாவட்டம், ஏரல் வட்டம், ஏரல் பேரூராட்சியில் அமைந்த ஒரு வழிபாட்டு மற்றும் சமாதிக் கோயில் ஆகும். இங்கு சேர்மன் அருணாசல சுவாமி என்பவரின் சமாதி, சிவலிங்கத்துடன் அமைந்துள்ளது.
வரலாறு
சேர்மன் அருணாசலம் திருச்செந்தூர் அருகேயுள்ள மேலப்புதுக்குடியில் ராமசாமி நாடாருக்கும் சிவனனைந்த அம்மையாருக்கு 1880, அக்டோபர் 2ல் பிறந்தார். சிறுவயதிலேயே யோகக்கலை பயின்றார். 1906, செப்டம்பர் 5 முதல் 1908, ஜூலை 27 வரை ஏரல் பேரூராட்சித் தலைவராக (சேர்மன்) இருந்தார். இதனால் "சேர்மன் அருணாசலம்' என்று அழைக்கப்பட்டார்.
சேர்மன் அருணாச்சலம் திருமணம் செய்து கொள்ளவில்லை. ஒரு நாள் இவர் தனது சகோதரர் கருத்தப் பாண்டியனிடம் தன் மரணத்தைச் சொன்னார். அதன்படி, 1908, ஜூலை 28 அன்று ஆடி அமாவாசை நாளில் பகல் 12 மணிக்கு சமாதியானர். ஏரலுக்குத் தென்மேற்கில் தாமிரபரணி ஆற்றின் வடகரை ஓரமாக இருந்த ஆலமரத்தின் அருகில் தன்னை சமாதியில் வைத்து மலர்களும் மண்ணும் போட்டு மூடும்படி தம்பியிடம் சொன்னார். அவர் கூறியபடியே அவரது தம்பியும் செய்தார். அவரது சமாதியிடம் இன்று கோயிலாக உள்ளது.
வழிபாடு
ஏரல் சேர்மன் அருணாசல சுவாமிகள் தன்னை நாடி வரும் பக்தர்களின் குறைகளை தீர்த்து அருளாசி வழங்கி வருகிறார் என்கிற நம்பிக்கையில் இக்கோயிலுக்கு அதிகமான பக்தர்கள் வந்து செல்கின்றனர். குறிப்பாக மன நோயால் பாதிக்கப்பட்டவர்கள் இங்கு வந்து தங்கி குணமடைந்து செல்கிறார்கள். இந்தக் கோயிலில் பிரசாதமாக கோயில் திருமண்ணும், தண்ணீரும் தருகிறார்கள்.
வெளி இணைப்புகள்
பகுப்பு:தூத்துக்குடி மாவட்டத்திலுள்ள இந்துக் கோயில்கள்
சிவ ராமச்சந்திரன் ஆத்ரேயா
சிவ ராமச்சந்திரன் ஆத்ரேயா (Siva Ramachandran Athreya) என்பவர் புள்ளிவிவர இயற்பியல் மற்றும் இனத்தொகை உயிரியல் பிரிவுகளில் நிபுணத்துவம் கொண்ட ஒரு இந்திய நிகழ்தகவு கோட்பாட்டாளர் ஆவார். இவர் 1971 ஆம் ஆண்டு பிறந்தார். 1998 ஆம் ஆண்டில் வாசிங்டன் பல்கலைக் கழகத்திலிருந்து கிருசைசுதோப் பர்ட்சியின் மேற்பார்வையில் தனது முனைவர் பட்டத்தைப் பெற்றார். இந்தியாவில் வழங்கப்படும் அறிவியல் மற்றும் தொழில்நுட்பத்திற்கான உயர்ந்த அறிவியல் விருதான சாந்தி சுவரூப் பட்நாகர் பரிசு 2012 ஆம் ஆண்டில் கணித விஞ்ஞான பிரிவில் இவருக்கு வழங்கப்பட்டது.
மேற்கோள்கள்
பகுப்பு:1971 பிறப்புகள் பகுப்பு:வாழும் நபர்கள் பகுப்பு:இந்திய அறிவியலாளர்கள் பகுப்பு:சாந்தி ஸ்வரூப் பட்நாகர் விருது பெற்றவர்கள் பகுப்பு:இந்தியப் புள்ளியியலாளர்கள்
நாகர்ஹோளே தேசிய பூங்கா
நாகர்ஹோளே தேசிய பூங்கா (Nagarhole National Park) (இராஜீவ் காந்தி தேசியப் பூங்கா என்றும் அழைக்கப்படுகிறது) தென்னிந்தியாவின் கர்நாடகா மாநிலத்தில், குடகு மாவட்டம் மற்றும் மைசூர் மாவட்டத்தில் அமைந்துள்ள ஒரு தேசியப் பூங்கா ஆகும்.
இந்தப் பூங்கா 1999 ஆம் ஆண்டில் 37 ஆவது புலிகளின் பாதுகாப்பிடமாக அறிவிக்கப்பட்டது. இது நீலகிரி உயிர்க்கோளக் காப்பகத்தின் பகுதியாகும். நாகர்ஹோளே தேசிய பூங்கா உட்பட்ட 6000 சதுர கிமீ (2,300 சதுர மைல்) கொண்ட நீலகிரி மேற்குத் தொடர்ச்சி மலைப்பகுதியானது, உலக பாரம்பரியக் களமாக அறிவிக்கப்படுவதற்கான  யுனெஸ்கோ பரிந்துரை பட்டியலில் இடம்பெற்றுள்ளது. இங்கு அடர்ந்த வனப்பகுதிகள், சிறு ஓடைகள், குன்றுகள், பள்ளத்தாக்குகள், நீர்வீழ்ச்சிகள் உள்ளன. வங்காளப் புலிகள், கடமாக்கள் மற்றும் இந்திய யானைகள் அதிகம் காணப்படும் இப்பூங்காப் பகுதியின் இரைக்கொல்லி-இரை விகிதம் நல்லநிலையிலுள்ளது.
இருப்பிடம்
பிரம்மகிரி மலைகளிலிருந்து மேற்குத் தொடர்ச்சி மலையின் அடிவாரத்தில் அமைந்துள்ள இந்தப் பூங்கா தெற்கே கேரளா வரை பரவியுள்ளது. அட்சரேகைகள் 12 °15'37.69"N மற்றும் தீர்க்கரேகைகள் 76°17'34.4" இடையே அமைந்துள்ளது. பந்திப்பூர் தேசியப் பூங்காவிற்கு வடமேற்கில் 643 கிமீ பரப்பளவில் (248 சதுர மைல்) அமைந்துள்ளது. கபினி நீர்த்தேக்கம் இரண்டு பூங்காக்களையும் பிரிக்கிறது. இந்த பூங்காவின் ஏற்றம் 687 முதல் 960 மீ (2,254 முதல் 3,150 அடி வரை) ஆகும். இது மைசூர் நகரிலிருந்து 50 கிமீ (31 மைல்) தொலைவில் அமைந்துள்ளது.
இப்பூங்காவுடன், பந்திப்பூர் தேசியப் பூங்கா (870 km2), முதுமலை தேசியப் பூங்கா (320 km2), வயநாடு வனவிலங்கு காப்பகம் (344 km2) ஆகிய மூன்றும் சேர்ந்து தென்னிந்தியாவின் மிகப்பெரிய (2183 km2) வனவுயிர் காப்பகப் பகுதியாக விளங்குகின்றன.
வரலாறு
இந்த பூங்கா மைசூர் இராச்சியத்தில் முன்னாள் ஆட்சியாளர்களான உடையார் வம்ச அரசர்களின் தனிப்பட்ட வேட்டையாடல் களமாக இருந்தது. இது 1955 ஆம் ஆண்டு ஒரு வனவிலங்கு சரணாலயமாக அமைக்கப்பட்டது, பின்னர் அதன் பரப்பளவு 643.39 கிமீ (399.78 மைல்) என உயர்ந்தது. இது 1988 ஆம் ஆண்டில் ஒரு தேசிய பூங்காவாக உயர்த்தப்பட்டது. இந்த பூங்கா 1999 ஆம் ஆண்டில் ஒரு புலிகளின் இருப்பிடமாக அறிவிக்கப்பட்டது.
காலநிலை மற்றும் சூழலியல்
பூங்காவின் வருடாந்திர மழைப்பொழிவு 1,440 மில்லி மீட்டர் ஆகும். நான்கு நீர்நிலை நீரோடைகள், நான்கு சிறிய வற்றாத ஏரிகள், 41 செயற்கைக் குளங்கள், பல சதுப்பு நிலங்கள், தாராக்கா அணை மற்றும் கபினி நீர்த்தேக்கம் ஆகியவை அடங்கும்.
தாவரங்கள்
இங்கே முக்கியமாக தெற்கு பகுதிகளில் தேக்கு மற்றும் ரோஸ்வுட் மரங்களும் வட மேற்கு தொடர்ச்சி மலையில் ஈரமான இலையுதிர் காடுகளைக் கொண்டுள்ளது. அங்கு மத்திய தக்காண பீடபூமியில் கிழக்கு நோக்கி பாலா இண்டிகோ மற்றும் இடைவிடாத வேலித்தட்டி கொண்டு வறண்ட இலையுதிர்க்காடுகள் உள்ளது.
இங்கே காணப்படும் ரோஸ்வுட், தேக்கு, சந்தன மற்றும் வெள்ளி ஓக் ஆகிய முக்கிய மரங்கள் வர்த்தக ரீதியாக முக்கியமான மரங்களாகும். உலர் இலையுதிர் காட்டின் மரங்களின் வகைகளிலிருந்து முதலை பட்டை, லான்சோலட்டா இந்திய கினோ மரம் உள்ளடங்கும். காடுகளில் காணப்படும் மற்ற மர இனங்கள் கதம், பருத்தி மற்றும்  சில இனங்கள் உள்ளன. நெல்லிக்காய் மற்றும் குதிரை நெட்டில்ஸ் போன்ற புதர்கள், டிக் தீவனப்புல், மற்றும்  நுண்ணுயிரிகளின் போன்ற இனங்கள்  மிகுதியாக காணப்படுகின்றன.
விலங்குகள்
இந்த பூங்கா கர்நாடகா வனவிலங்குகளை பாதுகாக்கிறது. நாகர்ஹோளே தேசியப் பூங்காவில் முக்கியமான விலங்குகளாக ஊனுண்ணிகள் வங்காளப்புலி, இந்தியச் சிறுத்தை, உஸ்ஸூரி செந்நாய், தேன் கரடி மற்றும் கோடிட்ட கழுதை புலி ஆகியன உள்ளன. மான் வகைகளில் புள்ளிமான், கடமான், குரைக்கும் மான், நாற்கொம்பு மான் ஆகியனவும் காட்டெருமை, காட்டுப்பன்றி மற்றும் இந்திய யானைகள் உள்ளன. மேலும் கர்நாடகாவின் இந்த பூங்கா, பசுமையான காடுகளில் மற்றும் மூங்கில் புதர்களுக்கிடையே யானைகளைப் பார்க்கக்கூடிய ஒரு நல்ல இடம். மற்ற பாலூட்டிகள் சாம்பல் நிற குரங்குகள், குல்லாய் குரங்கு, காட்டுப் பூனை, சிறுத்தைப் பூனை புனுகுப் பூனை, கீரிப்பிள்ளை ஆகிய விலங்கினங்கள் அடங்கும். [இந்திய மலை அணில்]], முள்ளம்பன்றி, தங்க குள்ளநரி, முயல் மற்றும் எறும்புண்ணி மற்றும் 250 க்கும் மேற்பட்ட பறவைகள் நாகர்ஹோளே தேசியப் பூங்காவில் காணப்படுகின்றன.
பாலூட்டிகள்
வங்கப்புலி, இந்திய பைசன் அல்லது காட்டெருமை மற்றும் இந்திய யானைகள் பூங்கா உள்ளே ஏராளமான காணப்படுகின்றன. வனவிலங்கு பாதுகாப்பு சங்கத்தின் டாக்டர் உலலாசஸ் கரந்த் மூலமாக ஒரு ஆய்வு  மேற்கொள்ளப்பட்டது. இந்த ஆய்வு நாகர்ஹோல் காடுகளில் ஒரு சமமான அடர்த்தியில் அதாவது புலி, இந்திய சிறுத்தை புலிகள் மற்றும் ஆசிய காட்டு நாய்கள் ஆகிய மூன்று இனங்களும்  உள்ளது என ஆராய்ச்சி காண்பித்துள்ளது. பாலூட்டிகளில் பொதுவான மரநாய், பழுப்பு கீரிப்பிள்ளை, கழுத்து கீரிப்பிள்ளை,குழி முயல், சுட்டி மான், இந்திய எறும்புண்ணி, இந்திய முள்ளம்பன்றி, சாம்பல் நிற குரங்குகள் மற்றும் இந்திய மாபெரும் பறக்கும் அணில்  ஆகியவை உள்ளன.
பறவைகள்
270 க்கும் மேற்பட்ட பறவையினங்களும் மற்றும் நீலகிரி மர புறா அதிக சாம்பல் தலை மீன் கழுகு  சிவப்பு தலை கழுகு இங்கே கூட காணலாம். சிவப்பு தலை கழுகு இந்திய மயில் மற்றும் மஞ்சள் கால் பச்சை புறா ஆகியன இங்கு காணலாம். பல்லுயிரினத்தின் மீது விரிவான ஆய்வுகள் பெங்களூரு சுற்றுச்சூழல் ஆராய்ச்சி மற்றும் சுற்றுச்சூழல் ஆராய்ச்சிக்கான அசோகா டிரஸ்ட் ஆராய்ச்சியாளர்களால் மேற்கொள்ளப்பட்டன. இந்த பூங்காவின் பூச்சி பல்லுயிரிகளில் 96 க்கும் மேற்பட்ட வண்டுகள் மற்றும் 60 வகை எறும்புகள் உள்ளன.
பழங்குடியினரை இடம்மாற்ற முயற்சிகள்
கடந்த காலங்களில் அரசு மற்றும் சில அரசு சாரா அமைப்புகளால் காடுகளின் சுற்றுவட்டாரத்திற்கு பழங்குடியினரை இடமாற்றுவதற்கு மகத்தான நடவடிக்கை எடுக்கப்பட்டது. காடுகளில் உள்ள பழங்குடி மக்கள் வாழ்வாதார வாழ்க்கை மாற்றங்கள் காரணமாக ஏற்பட்ட கடுமையான அச்சுறுத்தலின் கீழ் இருக்கும் புலிகள் மற்றும் யானை வாழ்விடங்களை காப்பாற்றுவதற்கு இந்த இடமாற்றம் முயற்சிகள் எடுக்கப்பட்டது.
பழங்குடியினரிடம் இடமாற்ற முயற்சிகளுக்கு அதிக எதிர்ப்பு இருந்தது, ஆனால் கடந்த சில ஆண்டுகளில் பல பள்ளிகள் மற்றும் வீடுகளில் அடிப்படை வசதிகளுடன் விளக்குகள், மருத்துவமனைகள் மற்றும் சாலைகள் ஆகியவை இடம்பெயர்க்கப்பட்ட பழங்குடி மக்களுக்கு ஆதரவாக உருவாக்கப்பட்டுள்ளன.
அச்சுறுத்தல்கள் மற்றும் பாதுகாப்பு முயற்சிகள்
தேசியப் பூங்காவின் அச்சுறுத்தல்கள் பெரிய அளவிலான சந்தன மற்றும் தேக்கு மரங்களைக் குறைத்து வருகின்றன. மரம் கடத்தல், குறிப்பாக சந்தன கடத்தல், இங்கே மிகவும் விரிவாக நடக்கிறது. 2002 ஜூலையில் வீரானோஹொசல்லி வீச்சில் நூற்றுக்கணக்கான மரங்கள் வெட்டப்பட்டன. குடகு மற்றும் புடாக்கட்டு போன்ற உள்ளூர் அரசு சாரா நிறுவனங்கள் (என்.ஜி.ஓக்கள்) மரம் வெட்டுவதை நிறுத்துவதற்கு வேலை செய்கின்றன.
படத் தொகுப்பு
நாகர்ஹோளே தேசியப் பூங்காவில் காணக்கூடிய காட்சிகளின் படத் தொகுப்பு:
வெளியிணைப்புகள்
பகுப்பு:இந்தியாவிலுள்ள புலிகள் காப்பகங்கள் பகுப்பு:மைசூர் மாவட்டம் பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
இராமானுசன் கணித பூங்கா
அகத்தியர் கற்பித்தல் முறைகளுக்குப் பெயர் பெற்றது மற்றும் கணித பூங்கா இந்த பாரம்பரியத்தைப் பின்பற்றுகிறது. பூங்காவில் உட்புற மற்றும் வெளிப்புற கண்காட்சிகள் மற்றும் ஊடாடும் தொடுதிரை நிலையங்கள் உள்ளன. இவை அனைத்தும் கணித அனுபவத்தை மேம்படுத்த வடிவமைக்கப்பட்டுள்ளது. இந்த கணிதப் பூங்கா அனுபவத்தை இந்தியாவில் பிற இடங்களில் உள்ள அரசு நடத்தும் பள்ளிகளிலும் ஏற்படுத்தும் திட்டம் உள்ளது.
வரலாறு
இராமானுசன் கணிதப் பூங்காவானது, சுஜாதா ராம்துரை மற்றும் அவரது கணவர் சீனிவாசன் ராம்துரை மற்றும் அருகிலுள்ள கோலாரில் உள்ள இந்தியக் கணிதத் தொடர்பாளர் வி. எஸ். எஸ். சாசுதிரியால் உருவாக்கப்பட்டு, ஓரளவு நிதியளிக்கப்பட்டுச் செயல்படுத்தப்பட்டது. இது 2017 திசம்பர் 22, இராமானுசன் பிறந்த நாளில் தேசிய கணித நாளில் துவக்கிவைக்கப்பட்டது.
வெளி இணைப்புகள்
பகுப்பு:இந்தியாவிலுள்ள அறிவியல் அருங்காட்சியகங்கள் பகுப்பு:இராமானுசன்
அப்சரித்து வம்சம்
அப்சரித்து வம்சம் (Afsharid dynasty  இவ்வம்சத்தினர் பாரசீகத்தின் வடகிழக்கில் வாழ்ந்த துருக்கிய பழங்குடி அப்சரித்து இன மக்கள் ஆவார்.  இராணுவ வலிமை படைத்த  அப்சரித்து வம்சத்தினர் பாரசீகத்தில், பதினெட்டாம் நூற்றாண்டின் நடுப்பகுதியில், கிபி 1736ல் நாதிர் ஷா என்ற படைத்தலைவர் தலைமையில், சபாவித்து வம்சத்தின் இறுதி மன்னரை வென்று, தன்னை ஈரானின் மன்னராக அறிவித்துக் கொண்டார். அப்சரித்து வம்சத்தினர் ஈரானை கிபி 1736 முதல் 1796 முடிய அறுபது ஆண்டுகள் ஆட்சி செய்தனர். அப்சரித்து வம்சத்தினருக்குப் பின் குவாஜர் வம்சத்தினர் ஈரானை ஆண்டனர்.
பாரசீக அப்சரித்து வம்சத்தின் மன்னர் நாதிர் ஷாவின் ஆட்சிப் பரப்பில் தற்கால ஈரான் உள்ளிட்ட ஆர்மீனியா, ஜார்ஜியா, அசர்பைஜான், உஸ்பெகிஸ்தான், துருக்மெனிஸ்தான் வடக்கு காக்கேசியாப் பகுதிகள், பகுரைன், ஓமன், ஈராக்கின்  பகுதிகள், ஆப்கானித்தான் மற்றும் பாகிஸ்தான் நாடுகள் இருந்தது.
அப்சரித்து வம்சத்தின் நாதிர் ஷாவின் மறைவிற்குப் பின்னர் அவரது பேரரசு சந்த் இராச்சியம், துராணி இராச்சியம், கர்டிலி-காகேத்தி எனும் ஜார்ஜியா மற்றும் காக்கேசியா கானகங்கள் எனப் பலவாகச் சிதறுண்டது. அதனால் அப்சரித்து வம்சத்தினர் தங்கள் இறுதிக் காலத்தில் பாரசீகத்தின் வடகிழக்கில் அமைந்த குராசான் என்று குறுகிய பகுதியை மட்டும் ஆட்சி செய்தனர்.
இறுதியாக குவாஜர் வம்சத்தின் முகமது கான் குவாஜர் என்பவர் 1796ல் அப்சரித்து வம்சத்தின் ஆட்சியை முற்றிலுமாக ஈரானிலிருந்து அகற்றி பாரசீகப் பேரரசை நிறுவினார்.
அப்சரித்து வம்சத்தின் தோற்றம்
அப்சரித்து வம்சத்தின் நிறுவனரான நாதிர் ஷா தற்கால ஈரானின் வடகிழக்கில் உள்ள குராசான் பகுதியில் துருக்கிய அப்சரித்து நாடோடிப் பழங்குடி இனத்தில் பிறந்தவர். நாதிர் ஷா அப்பகுதியில் பழங்குடியினத் தலைவராக உயர்ந்தார்.
நாதிர் ஷா சபாவித்து பேரரசின் பாரசீகப் படையில் சேர்ந்து, 1729ல் பாரசீகத் தலைநகரைக் கைப்பற்ற வந்த ஆப்கானியப் படைகளின் தலைவர் அஷ்ரப் கானை விரட்டியடித்தார்.
உதுமானியப் பேரரசு மற்றும் உருசியப் பேரரசுகளிடம் இழந்த பாரசீகத்தின் நடு ஆசியாவின் பகுதிகளை நாதிர் ஷா மீட்டெடுத்தார்.
உதுமானியப் பேரரசுடன் போர் மற்றும் காக்கேசியப் பகுதிகளை மீண்டும் வெல்லுதல்
1735ல் நாதிர் ஷா உதுமானியப் பேரரசின் பகுதிகளான தற்கால ஆர்மீனியா மற்றும் ஜார்ஜியாவை வென்றார். உருசியப் பேரரசிடம் இருந்த ஈரானியப் பகுதிகளான தெற்கு காக்கேசியப் பகுதிகளை மீண்டும் பாரசீகப் பேரரசில் இணைத்தார்.
நாதிர் ஷா மன்னராதல்
8 மார்ச் 1736ல் பாரசீகத்தின் மன்னராக 8 மார்ச் 1736ல் உதுமானியப் பேரரசு|உதுமானியப் பேரரசின்]] தூதுவர் முன்னிலையில் நாதிர் ஷாவிற்கு முடிசூட்டப்பட்டது.
மொகலாயப் பேரரசின் மீது படையெடுத்தல்
வடக்கு பாரசீகத்தின் துருக்கிய அஃப்ஷர் வம்சத்தின் நாதிர் ஷா 1738 ஆம் ஆண்டு கந்தகாரை கைப்பற்றி, கஜினி, காபூல், பெசாவர், சிந்து மற்றும் லாகூர் பகுதிகளைக் கைப்பற்றி, பின்னர் சிந்து ஆற்றை கடந்து,  முகலாயப் பேரரசின் பகுதியில் புகுந்தார். அப்போது தில்லி முகலாய மன்னர் முகம்மது ஷாவின் படைகளுக்கும், நாதிர் ஷாவின் படைகளுக்கும், 1739 ல் அரியானாவின் கர்ணல் பகுதியில் போர் நடைபெற்றது. இப்போரில் 30 ஆயிரத்திற்கும் மேற்பட்ட மொகலாய வீரர்களை, நாதிர் ஷாவின் படைகள் கொன்று குவித்தது. தோல்வியடைந்த முகமது ஷா, நாதிர் ஷாவுடன் செய்து கொண்ட உடன்படிக்கையின் விளைவாக கோஹினூர் வைரமும், விலை மதிப்பு மிக்க மயிலாசனமும், கோடிக்கணக்கான ரூபாய் மதிப்புள்ள தங்க நகைகளும் நாதிர் ஷாவுக்கு கொடுக்கப்பட்டன. முகமது ஷாவின் மகளை, நாதிர் ஷா தன் மகனுக்கு திருமணம் செய்வித்தார்.
நடு ஆசியா பகுதிகளை கைப்பற்றல்
இந்தியப் படையெடுப்பிற்குபின் நாதிர் ஷா தன் மகன் ரேசா குவாலி மிர்சாவை பெரும் படைகளுடன் அனுப்பி நடு ஆசியாவின் திரான்சாக்சியானா பகுதிகளை கைப்பற்றினார்.
அப்சரித்து வம்சத்தின் வீழ்ச்சி
1747ல் நாதிர் ஷா இறப்பிற்கு பின் அவரது அண்ணன் மகன் அடில் ஷா, தன்னை பாரசீகப் பேரரசின் மன்னராக அறிவித்துக் கொண்டார். அதே நேரத்தில், முன்னாள் கருவூலத்துறை அமைச்சராக இருந்த அகமது ஷா துரானி தன்னை துராணிப் பேரரசராக அறிவித்துக் கொண்டார். பாரசீகத்தின் கிழக்கு பகுதிகள் மற்றும் ஆப்கானித்தான் ஆகியவை துராணிப் பேரரசின் பகுதிகளானது. பாரசீகத்தின் நடு ஆசியாப் பகுதியின் கர்டிலி-காக்கேத்தி இராச்சியம் ஜார்ஜியர்களின் ஆட்சியின் கீழ் சென்றது.
1796ல் குவாஜர் வம்சத்தின் முகமது கான் குவாஜர், கிழக்கு பாரசீகத்தின் மசுகது நகரத்தைக் கைப்பற்றி, அப்சரித்து வம்சத்தை முடிவுக்கு கொண்டு வந்தார்.
வெளி இணைப்புகள்
பகுப்பு:ஈரானின் வரலாறு * பகுப்பு:ஈரான் பகுப்பு:முன்னாள் பேரரசுகள் பகுப்பு:ஆசியாவின் முன்னாள் முடியாட்சிகள்
இரண்டாம் கால்லியாஸ்
கால்லியாஸ் (Callias II,  Καλλίας   ) என்பவர் ஒரு பண்டைய கிரேக்க அரசியல்வாதி, போர் வீரர், இராசதந்திரி ஆவார். இவர் கிமு 5 ஆம் நூற்றாண்டில் செயல்பட்டவர். இவரது தாத்தா, முதலாம் கால்லியாஸ் மற்றும் இவரது பேரன், மூன்றாம் கால்லியாஸ்  ஆகியோரிடமிருந்து இவரை வேறுபடுத்துவதற்காக இவர் பொதுவாக கால்லியாஸ் II என்று அழைக்கப்படுகிறார்.
அரசுக்கு சொந்தமான வெள்ளிச் சுரங்கமான லாரியனுக்கு அடிமைகளை வழங்கிய பணக்கார ஏதெனியன் குடும்பத்தில் பிறந்த ஏதென்சின் பணக்காரர்களில் ஒருவராக இவர் இருந்தார். காலியாஸ் மராத்தான் போரில் (490) போர் புரிந்தார். போருக்குப் பிறகு, ஒரு எதிரி சிப்பாய் காலியாசை ஒரு மன்னராக கருதி குழப்பி, பெரிய அளவிலான தங்கம் மறைத்து வைக்கப்பட்டுள்ள பள்ளம் எங்கு உள்ளது என்று காட்டினார் என்று புளூட்டாக் கூறுகிறார். காலியஸ் அந்த மனிதனைக் கொன்று, புதையலை இரகசியமாக எடுத்துச் சென்றதாகக் கூறப்படுகிறது. இருப்பினும் இந்த நிகழ்வு குறித்து வதந்தி பரவியது இதனால் நகைச்சுவைக் கவிஞர்கள் இவரது குடும்பத்திற்கு லாக்கோபுளூட்டி அல்லது "பள்ளத்தால் வளப்படுத்தப்பட்டவர்கள்" என்ற பெயரைக் கொடுத்தனர். அவரது மகன், இப்போனிகஸ், ஒரு இராணுவ தளபதி.
மில்டியாடீசு இறந்த நேரத்தில், சிமோனின் சகோதரியான எல்பினிசை திருமணம் செய்ய விரும்பிய கல்லியாஸ் அதற்கு ஈடாக சிமோன் தனது தந்தையிடமிருந்து மரபுரிமையாக பெற்ற கடனைச் செலுத்த முன்வந்தார். அதற்கு சிமோன் ஒப்புக்கொண்டார்.
இந்த காலகட்டத்தில் ஏதென்சின் திறமையான தலைவராக இருந்த பெரிக்கிள்சின் ஆதரவாளரான கல்லியாஸ், ஏதென்சு மற்றும் டெலியன் கூட்டணியின் தூதுவராகவும் இருந்தார். கிமு 461 இல் இவர் பாரசீக மன்னர் முதலாம் அர்தசெர்க்சசிடம் தூதராக ஒரு பயணத்தை மேற்கொண்டார்.
ஏதென்சுக்குத் திரும்பிய காலியஸின் தலைவிதி ஒரு மர்மமாகவே உள்ளது மேலும் இவரது பிற்கால ஆண்டுகள் பற்றிய தகவல்கள் துண்டு துண்டாக மட்டுமே உள்ளன. சில ஆதாரங்கள்  அர்தர்செர்க்சிடம் சென்ற இவரது பணி வெற்றியடையவில்லை என்றும், ஏதென்சுக்கு திரும்பியவுடன் இவர் தேசத்துரோகக் குற்றம் சாட்டப்பட்டு ஐம்பது தாலந்துகள் அபராதம் விதிக்கப்பட்டார் என்றும் குற்றம் சாட்டப்படுகிறது. மற்றவர்கள் கூற்றின்படி, ஏதெனியர்கள் அமைதி உடன்படிக்கையைக் கொண்டுவந்த கலியாசுக்கு சிறப்பு மரியாதை அளித்தனர் என்கின்றனர்.
கலியாஸின் மகன் இப்போனிகஸ் ஒரு குறிப்பிடத்தக்க இராணுவத் தலைவராகவும் இருந்தார், மேலும் அவர் "கிரீஸ் நாட்டின் பணக்காரர்" என்று அறியப்படார்.
குறிப்புகள்
பகுப்பு:கிரேக்க பாரசீகப் போர்களின் நபர்கள்
தில்லி சட்டமன்றம்
தில்லி சட்டமன்றம், தில்லியின் மாநிலச் சட்டப் பேரவையாகும். இது டெல்லியை ஆட்சி செய்யும் மன்றம் ஆகும். இது ஓரவை முறைமையைக் கொண்டது. இந்த மன்றத்தில் மக்களால் தேர்ந்தெடுக்கப்பட்ட எழுபது பேர் உறுப்பினர்களாக பங்கேற்பர்.
டெல்லி அரசின் தலைமையகமாக இயங்கும் பழைய தலைமைச் செயலகத்தில் சட்டமன்றம் இயங்குகிறது.
1991 ஆம் ஆண்டில் ஏற்படுத்தப்பட்ட சட்டத்தின்படி, தில்லிக்கு மாநில சட்டமன்றம் ஏற்படுத்தப்பட்டது. ஐந்தாண்டுகளுக்கு ஒரு முறை சட்டமன்ற உறுப்பினர்கள் தேர்ந்தெடுக்கப்படுவர். இறுதியாக, 2020 ஆம் ஆண்டில் தேர்தல் நடைபெற்றது.
வெளி இணைப்புகள்
பகுப்பு:தில்லி சட்டமன்றம்
குட்டப்புழா
குட்டப்புழா (Kuttappuzha) என்பது இந்திய நாட்டில் கேரளா மாநிலத்தில் உள்ள பத்தனம்திட்டா மாவட்டத்திற்குபட்ட திருவல்லா வட்டத்தில் உள்ள ஒரு கிராமம் ஆகும். இக்கிராமம் திருவல்லா நகராட்சியின் ஒரு பகுதியாகும்.
வானிலை
இந்த இடத்தின் தட்பவெப்பம் மிதமானதாகவும், இனிமையானதாகவும் இருக்கும். இங்கு ஆண்டு முழுவதும் வெப்பமண்டல காலநிலை நிலவுகிறது.
மேற்கோள்கள்
பகுப்பு:பத்தனம்திட்டா மாவட்டத்தில் உள்ள ஊர்களும் நகரங்களும் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பின்னிய விக்கிப்பீடியா
பின்னிய விக்கிப்பீடியா, விக்கிப்பீடிய கலைக் களஞ்சியத்தின் பின்னிய மொழி பதிப்பு ஆகும். 2002 பெப்ரவரியில் இது தொடங்கப்பட்டது. எப்ரல் மாதம் 2009ல் இதன் கட்டுரைகளின் எண்ணிக்கை இரண்டு இலட்சத்தை தாண்டியது. கட்டுரைகளின் எண்ணிக்கை அடிப்படையில் பதினான்காவது இடத்தில் இருக்கும் பின்னிய விக்கியில் இன்று வரை மொத்தம் கட்டுரைகள் உள்ளன. பின்னிய மொழியை தாய்மொழியாக கொண்டவர்களின் எண்ணிக்கை குறைவாக உள்ளதும், அவர்களில் பெரும்பாலானவர்கள் ஆங்கில விக்கியிலேயே பங்களிப்பதாலும், பின்னிய விக்கிப்பீடியா பின் தங்கிய நிலையில் உள்ளதாக இதன் நிருவாகிகள் குறைபட்டுள்ளனர்.
வெளி இணைப்புகள்
பகுப்பு:மொழிவாரி விக்கிப்பீடியாக்கள்
ராபர்ட் பார்ட்ஸ்லே
ராபர்ட் பார்ட்ஸ்லே (Robert Bardsley, பிறப்பு: சூன் 28 1890, இறப்பு: சூலை 26 1952), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 31 முதல்தர துடுப்பாட்டப் போட்டிகளில் கலந்து கொண்டுள்ளார். 1910-1922 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ராபர்ட் பார்ட்ஸ்லே - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1890 பிறப்புகள் பகுப்பு:1952 இறப்புகள் பகுப்பு:லன்காசையர் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
தளிர்மருங்கூர் வால்மீகிஈஸ்வரி கோயில்
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிடாரியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
பகுப்பு:இராமநாதபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அக்னி-5
அக்னி-5 ஆனது இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பினால் உருவாக்கப்பட்ட கண்டம் விட்டு கண்டம் பாயும் திட எரிபொருள் ஏவுகணையாகும். இது இந்தியாவிற்கு 5,500 கிமீ தொலைவிற்கு அப்பாலுள்ள இலக்கினையும் தாக்கவல்ல வல்லமையை அளிக்கும். இந்த ஏவுகணை 19 ஏப்ரல் 2012 மற்றும் 15 செப்டம்பர் 2013 அன்றும் ஒடிசாவின் வீலர் தீவில் இருந்து விண்ணில் செலுத்தப்பட்டது. .
சிறப்புக் கூறுகள்
இந்தியா நவீன ஏவுகணையை உருவாக்கிவிடாமல் தடுக்க வல்லரசு நாடுகள் கடந்தகாலத்தில் போட்ட முட்டுக்கட்டைகளை மீறி இந்தியா அக்னி-5 ஏவுகணையை உருவாக்கியுள்ளது என்பது குறிப்பிடத்தக்கது.
வீரகுடி வெள்ளாளர்
வீரகுடி வெள்ளாளர் (Veerakodi Vellalar) என்பது வேளாளர் சமூகத்தின் உட்பிரிவுகளில் ஒன்றாகும். கார்காத்த வீரக்குடி வெள்ளாளர் என்பது இந்த சமூகத்தின் முழு பெயராகும். இச்சமூகத்தினர் பட்டுக்கோட்டை பகுதியில் முசுகுந்த வெள்ளாளர் என்று அழைக்கப்படுகின்றனர். இவர்கள் பெயருக்கு பின்னால் நாட்டார், உடையர், கவுண்டர்,  பிள்ளை, முதலியார் போன்ற பட்டங்கள் போடுகின்றனர். இவர்கள் ஆந்திர மாநிலம் காலக்கொண்டா நாலக்கொண்டா பகுதிகளில் பெயருக்கு பின்னால், ரெட்டி ராவ் என்று பட்டம் போடுகின்றனர்.
மேற்கோள்கள்
பகுப்பு:தமிழரில் சாதிகள் பகுப்பு:வேளாளர்
நோக்லாக் மாவட்டம்
நோக்லாக் மாவட்டம் (Noklak district) இந்தியாவின் வடகிழக்கில் அமைந்த ஏழு சகோதரி மாநிலங்களில் ஒன்றான நாகலாந்து மாநிலத்தின் துயேன்சாங் மாவட்டத்தின் நோக்லாக் வருவாய் வட்டத்தின்  பகுதிகளைக் கொண்டு புதிய நோக்லாக் மாவட்டம், 21 டிசம்பர் 2017-இல் புதிதாக நிறுவப்பட்டது. இது நாகாலாந்தின் 12-வது இம்மாவட்டம் ஆகும். இதன் தலைமையிடம் நோக்லாக் நகரம் ஆகும்.
புவியியல்
நோக்லாக் மாவட்டம் 164.92 சகிமீ பரப்பளவு கொண்டது. மலைப்பாங்கான நோக்லாக் மாவட்டம், அகன்ற இலைக்காடுகள் கொண்டது. துயேன்சாங் மாவட்டத்தின் நோக்லாக் பகுதிகளைக் கொண்டு இம்மாவட்டம்
மாவட்ட நிர்வாகம்
நோக்லாக் மாவட்டம் நோக்லாக், தொனொக்கின்யு, நோக்கு, பான்சோ மற்றும் சிங்மே என ஐந்து வருவாய் வட்டங்களைக் கொண்டது. இம்மாவட்டம் நோக்லாக் மற்றும் தொனொக்கின்யு என இரண்டு ஒன்றியங்களைக் கொண்டது.
இம்மாவட்டம் இரண்டு சட்டமன்றத் தொகுதிகளைக் கொண்டது.
வெளி இணைப்புகள்
பகுப்பு:நாகாலாந்தின் மாவட்டங்கள் நோக்லாக் மாவட்டம்
கண்டரக்கோட்டை ஊராட்சி
கண்டரக்கோட்டை ஊராட்சி (Kandrakottai Gram Panchayat), தமிழ்நாட்டின் கடலூர் மாவட்டத்தில் உள்ள அண்ணாகிராமம் வட்டாரத்தில் அமைந்துள்ளது. இந்த ஊராட்சி, பண்ருட்டி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
அவளும் பெண்தானே (திரைப்படம்)
அவளும் பெண் தானே 1975 ஆம் ஆண்டு வெளிவந்த தமிழ்த் திரைப்படமாகும். துரை இயக்கத்தில் வெளிவந்த இத்திரைப்படத்தில் முத்துராமன், சுமித்ரா மற்றும் பலரும் நடித்திருந்தனர்.
மேற்கோள்கள்
பகுப்பு:1975 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:வி. குமார் இசையமைத்த தமிழ்த் திரைப்படங்கள் பகுப்பு:சுமித்ரா நடித்த திரைப்படங்கள்
லூமியேர்-பார்பியர் முறை
லூமியேர்-பார்பியர் முறை (Lumière–Barbier method) என்பது நீரிய கரைசல்களில்  அரோமாட்டிக் அமீன்களை அசிட்டைலேற்றம் செய்யக்கூடிய ஒரு வினையாகும். அனிலினின் அசிட்டைலேற்ற வினையை இதற்கு உதாரணமாகக் கூறலாம். ஒரு சமான ஐதரோகுளோரிக் அமிலம் கலந்த நீரைப் பயன்படுத்தி அனிலின் முதலில் கரைத்துக் கொள்ளப்படுகிறது.
பின்னர் 1.2 சமான அளவு அசிட்டிக் நீரிலி இக்கரைசலுடன் சேர்க்கப்படுகிறது. தொடர்ந்து கரைசலுடன் அதே 1.2 சமான அளவு சோடியம் அசிட்டேட்டு கரைசலும் சேர்க்கப்படுகிறது. அனிலின் அசிட்டிக் நீரிலையைத் தாக்குகிறது. அமோனியம் அயனி புரோட்டான் நீக்கம் அடைகிறது.
பின்னர் அசிட்டேட்டு ஓர் விடுபடும் குழுவாகச் செயல்படுகிறது.
அசிட்டனிலைடு விளைபொருள் நீரில் கரையாது. எனவே இதை வடிகட்டி படிகங்களாகப் பெறலாம்.
மேற்கோள்கள்
பகுப்பு:கரிம வேதி வினைகள் பகுப்பு:பெயர் வினைகள் பகுப்பு:அமைடு தொகுப்பு வினைகள்
பனகல் அரசர்
பனங்கன்டி ராமராயநிங்கார் என்னும் இயற்பெயர் கொண்ட பனகல் அரசர் (சூலை 9, 1866 – திசம்பர் 16, 1928) நீதிக்கட்சியின் தலைவர்களுள் ஒருவரும், சென்னை மாகாணத்தின் இரண்டாவது பிரதமர் (முதலமைச்சர்) ஆவார்.
பிறப்பும் படிப்பும்
ராமராயநிங்கார் வெலமா சமூகத்தைச் சேர்ந்த நிலச்சுவான்தார்கள் குடும்பத்தில் 1866 ஆம் ஆண்டு பிறந்தார். திருவல்லிக்கேணி இந்து உயர் நிலைப் பள்ளியில் பள்ளிப் படிப்பையும் சென்னை மாநிலக் கல்லூரியில் இளங்கலைப் படிப்பையும் முடித்தார். 1899 ஆம் ஆண்டு சட்டப் படிப்பை முடித்து முதுகலைப் பட்டமும் பெற்றார்.
ஆரம்ப காலம்
ராமராயநிங்கார் 1912 இல் இந்தியாவின் மத்திய நாடாளுமன்றத்திற்கு நில உரிமையாளர்கள் மற்றும் சமீன்தார்களின் பிரதிநிதியாகத் தேர்ந்தெடுக்கப் பட்டார்; 1915 வரை உறுப்பினராக நீடித்தார். 1914 ஆம் ஆண்டு நடேச முதலியார் தொடங்கிய சென்னை திராவிடர் சங்கத்தில் சேர்ந்தார். ஷாஹூ மகாராஜின் பிராமணரல்லாதோர் இயக்கத்திலும் இணைந்து செயல்பட்டார். 1917 இல் டாக்டர் டி. எம். நாயரும், தியாகராய செட்டியும் சேர்ந்து தென்னிந்திய நல உரிமைச் சங்கம் எனப்படும் நீதிக்கட்சியைத் தொடங்கிய போது அதில் சேர்ந்தார். 1919 இல் பிராமணரல்லாதோருக்கு வகுப்புவாரி பிரதிநிதித்துவம் கோரி பிரித்தானிய நாடாளுமன்றத்தில் வாதாட இங்கிலாந்து சென்ற நீதிக்கட்சிக் குழுவில் ராமராயநிங்கார் அங்கம் வகித்தார்.
முதல்வராக
ஏப்ரல் 11, 1921 இல், சுப்பராயுலு ரெட்டியார் உடல் நலக் குறைவு காரணமாக முதல்வர் பதவியிலிருந்து விலகினார். அவருக்குப் பின் ராமராயநிங்கார் பிரமராக பதவியேற்றார். அவரது அமைச்சரவையில் கல்வி மற்றும் சுங்கத் துறை அமைச்சராக ஏ. பி. பாட்ரோ, வளர்ச்சித் துறை அமைச்சராக கூர்ம வெங்கட ரெட்டி நாயுடு ஆகியோர் இடம் பெற்றிருந்தனர். அதே ஆண்டு அரசு பணிகளில் வகுப்புவாரி இட ஒதுக்கீடு வழங்கும் அரசாணையைப் பிறப்பித்தார். தலித்துகள் “பறையர்” என்று குறிக்கப் படாமல் “ஆதி திராவிடர்” என்று குறிக்கப்பட வேண்டும் என்ற சட்டம் கொண்டு வந்தார். ஆனால் அதே ஆண்டு பக்கிங்காம்-கர்நாடிக் ஆலையில் நடைபெற்ற தொழிலாளர் வேலை நிறுத்தத்தின் போது தலித்துகளின் மீது அவரது அரசு கடுமையாக நடந்து கொண்டது. இதனால் தலித்துகளின் தலைவர் மயிலை சின்னத்தம்பி ராஜா நீதிக்கட்சியை விட்டு வெளியேறினார்.
1923 ஆம் நடை பெற்ற இரண்டாம் சட்ட மன்றத் தேர்தலில் நீதிக்கட்சி வெற்றி பெற்று ராமராயநிங்கார் மீண்டும் பிரதமரானார். ஆனால் கட்சியில் நிலவிய அதிருப்தி, கட்சிக்குள் பிளவுகளை ஏற்படுத்தியது. சி. ஆர். ரெட்டி, நடேச முதலியார், கூர்ம வெங்கட ரெட்டி நாயுடு, சுப்பராயன் என பல தலைவர்கள் கட்சியிலிருந்து வெளியேறி தனித்துப் போட்டியிட்டதால், நீதிக்கட்சி குறைவான இடங்களையே பிடிக்க முடிந்தது. சட்டமன்றம் கூடிய முதல் நாளே சி. ஆர். ரெட்டி தலைமையில் எதிர்க் கட்சிகள் ராமராயநிங்கருக்கு எதிராக நம்பிக்கையில்லாத் தீர்மானம் கொண்டு வந்தன. ஆளுநரால் நியமிக்கப்பட்ட உறுப்பினர்களின் துணை கொண்டு அவர் அத்தீர்மானத்தைத் தோற்கடித்தார். அதே ஆண்டு பிரித்தானிய அரசு அவருக்கு “பனகல் அரசர்” என்ற பட்டத்தை வழங்கிப் சிறப்பித்தது.
பனகல் அரசர் தன் இரண்டாம் அமைச்சரவையில் தமிழர்களுக்கு இடம் அளிக்க வேண்டும் என்றெழுந்த கோரிக்கையை ஏற்று சிவஞானம் பிள்ளையை வளர்ச்சித் துறை அமைச்சராக்கினார். தெலுங்கர்களுக்கென ஆந்திரப் பல்கலைக்கழகமும், தமிழர்களுக்கு அண்ணாமலை பல்கலைக்கழகமும் இவரது ஆட்சி காலத்தில் தொடங்கப்பட்டன. 1925 ஆம் ஆண்டு இந்து ஆலயங்களின் நிர்வாகத்தை அரசின் கட்டுப்பாட்டில் கொண்டு வருவதற்காக இந்து அறநிலையச் சட்டத்தை இயற்றினார். சென்னை நகரினை விரிவு படுத்துவதற்காக, நகரின் கிழக்கில் இருந்த பெரிய குளத்தை வறளச் செய்து நிலமாக்கினார். சென்னை நகரின் தி. நகர் மற்றும் அதனைச் சுற்றியுள்ள பகுதிகள் அவ்வாறு நீர் பரப்பிலிருந்து மீட்சி செய்யப் பட்டவையே. இவரது ஆட்சி காலத்தில் தான் நலிவுற்ற ஆலைகளுக்கு அரசு நிதி உதவி செய்யும் சட்டம் இயற்றப் பட்டது. 1926 ஆம் ஆண்டு நடைபெற்ற மூன்றாம் சட்டமன்றத் தேர்தலில் பனகல் அரசரின் நீதிக்கட்சி தோல்வியடைந்தது. வெற்றி பெற்ற சுயாட்சி கட்சி ஆட்சி அமைக்க மறுத்து விட்டதால், ஆளுனர் கோஷன் இரண்டாம் பெரிய கட்சியின் தலைவர் பனகல் அரசரை ஆட்சியமைக்க அழைத்தார். ஆனால் சிறுபான்மை அரசு அமைக்க விருப்பமில்லாததால் பனகல் அரசர் மறுத்து விட்டார்; சுப்பராயன் தலைமையில் சுயேட்சைகளின் அரசு அமைந்தபோது, எதிர்க் கட்சித் தலைவரானார்.
இறப்பு
thumb|right|சைதாப்பேட்டையிலுள்ள பனகல் மாளிகை பனகல் அரசர், டிசம்பர் 16, 1928 இல் இறந்தார். அவரது நினைவாக தி. நகரின் மையப் பகுதியில் உள்ள பூங்கா “பனகல் பூங்கா” என்றும் சைதாப்பேட்டையிலுள்ள மாவட்ட வருவாய்த் துறை அலுவலகம் “பனகல் மாளிகை” என்றும் அழைக்கப்படுகின்றன.
மேற்கோள்கள்
பகுப்பு:தமிழ்நாட்டு முதலமைச்சர்கள் பகுப்பு:நீதிக்கட்சித் தலைவர்கள் பகுப்பு:1866 பிறப்புகள் பகுப்பு:1928 இறப்புகள் பகுப்பு:மாநிலக் கல்லூரி மேனாள் மாணவர்கள் பகுப்பு:சித்தூர் மாவட்ட நபர்கள் பகுப்பு:தெலுங்கு மக்கள்
டூ யூ ரிமம்பர் குனான் போசுபரா?
டூ யூ ரிமம்பர் குனான் போசுபரா (Do You Remember Kunan Poshpora?) குனன் போஷ்போராவை உங்களுக்கு நினைவிருக்கிறதா? ) ஐந்து காஷ்மீர் பெண்களால் எழுதப்பட்ட ஒரு 2016 ஆம் ஆண்டில் வெளியான புனைகதை அல்லாத நூல் ஆகும்: எஸ்ஸார் படூல், இஃப்ரா பட், முனாசா ரஷித், நடாஷா ராதர் மற்றும் சம்ரீனா முஷ்டாக் ஆகிய ஐந்து எழுத்தாளர்கள் இணைந்து இதனை எழுதியுள்ளனர். இந்த புத்தகம் 1991 ஆம் ஆண்டு இந்தியப் பாதுகாப்புப் படைகளால் நடத்தப்பட்ட பாலியல் வன்கலவியைப் பற்றியது மற்றும் "தெற்காசியாவில் பாலியல் வன்முறை மற்றும் தண்டனையின்மை" என்ற தொடரின் ஒரு பகுதியாகும், இது சூபான் புத்தக நிறுவனத்தால் வெளியிடப்பட்டது மற்றும் சர்வதேச மேம்பாட்டு ஆராய்ச்சி மையத்தால் ஆதரிக்கப்படுகிறது.  இந்த புத்தகம் ஜெய்ப்பூர் இலக்கிய விழாவில் அதிகாரப்பூர்வமாக வெளியிடப்பட்டது.
டிசம்பர் 2012 இல் நிர்பயா கும்பல் பாலியல் பலாத்காரத்தின் பொது எதிர்வினையால் ஈர்க்கப்பட்டு ஐந்து காஷ்மீர் எழுத்தாளர்கள் 23/24 பிப்ரவரி 1991 இரவில் நடந்ததை விவரிக்கிறார்கள்  குப்வாரா மாவட்டத்தில் குனான் மற்றும் போசுபோராவின் அண்டை கிராமங்களில், 4 வது ராஜ்புதானா  68 வது மலைப் படையினர்   பல ஆண் உறுப்பினர்களைக் கொன்றனர் மேலும் பல பெண்களை பாலியல் வல்லுறவு செய்ததாகக் கூறப்படுகிறது. குனான் போசுபோரா சம்பவம் இரண்டாவது முறையாக இந்திய இராணுவம் "குழு பாலியல் வன்முறையில்" ஈடுபட்டுள்ளது என்று குற்றம் சாட்டப்பட்டது, இந்திய இராணுவத்தின் IPKF மீது இலங்கையில் உள்ள தமிழ் சிறுமிகளுக்கு எதிரான குழு வல்லுறவு குற்றச்சாட்டு முதன் முறையாக பரவலாக அறியப்பட்டது. (இந்திய இராணுவம் வடகிழக்கு மாநிலங்களில் பாலியல் வல்லுறவு  குற்றச்சாட்டுகளில் ஈடுபடுகிறது ) 2013 ல் நடந்த இந்த சம்பவத்தின் விசாரணையை மீண்டும் துவங்க வேண்டும் என எழுத்தாளர்கள் அரசாங்கத்தை நாடினர்.
விளக்கம்
புத்தகம் ஏழு அத்தியாயங்களாக பிரிக்கப்பட்டுள்ளது. முதல் அத்தியாயம் காஷ்மீரில் எதிர்ப்பு இயக்கத்தில் பெண்கள் ஆற்றிய ஒட்டுமொத்த பங்களிப்பைப் பற்றியது. இதைத் தொடர்ந்து ஒவ்வொரு எழுத்தாளார்களும் தனிப்பட்ட முறையில் இந்த சம்பவத்தை நினைவில் வைத்திருப்பதை எழுதுகிறார்கள். அடுத்த இரண்டு அத்தியாயங்கள் அந்த நேரத்தில் காஷ்மீரில் என்ன நடந்தது என்பதற்கான பின்னணியை விவரிக்கிறது. இதில் எழுத்தாளர்கள் ஒரு காவல்துறையினரின் வழக்கு நாட்குறிப்பு, மாநில மனித உரிமைகள் ஆணையத்தின் அறிக்கைகள் மற்றும் கிராமத்தில் உள்ளவர்களுடன் ஆசிரியர்களின் நேர்காணல்கள் ஆகியவற்றைப் பகுப்பாய்வு செய்கிறார்கள். பாதிக்கப்பட்டவர்களுடனான முதல் விரிவான தொடர்பு புத்தகம். நான்காவது அத்தியாயம் தற்போதுள்ள இரண்டு கிராமங்களின் வாழ்க்கையை சித்தரிக்கிறது. இந்தியப் பத்திர்கை குழுவின் பி. ஜீ. வர்கீஸ் அறிக்கை பற்றிய எழுத்தாளர்களின் விமர்சனத்தை ஐந்தாவது அத்தியாயம் உள்ளடக்கியது. ஆறாவது அத்தியாயம், சம்பவத்தை பார்த்த முதல் நபரின் நேர்காணல்கள் மூலம் அந்த இரவின் நிகழ்வுகளை புனரமைக்கிறது. புத்தகத்தின் ஏழாவது மற்றும் கடைசி அத்தியாயம், 2013 ல் பொது நல வழக்கு உட்பட நீதியைப் பெறுவதற்காக தப்பிப்பிழைத்தவர்கள் மற்றும் எழுத்தாளர்களின் போராட்டத்தை விவரிக்கிறது.
பிப்ரவரி 23 தற்போது 'காஷ்மீர் பெண்கள் எதிர்ப்பு தினம்' என்று அழைக்கப்படுகிறது.
வரவேற்பு
இந்த புத்தகம் காஷ்மீர் பெண்களின் சொந்த கதையைச் சொல்லும், சொற்பொழிவை வழிநடத்தும் மற்றும் எதிர்ப்பைக் காட்டும் திறனாகப் பார்க்கப்படுகிறது. புதிய தகவல், குனன் மற்றும் போசுபோரா மக்களுடனான நேர்காணல்கள், மற்றும் எழுத்தாளர்கள் பொது களத்தில் கொண்டு வந்த வழக்கு நாட்குறிப்பு ஆகியவை நூலின் மதிப்பை அதிகரிக்கிறது.
சான்றுகள்
பகுப்பு:இந்தியாவில் வன்கலவி
தமிழர் பாலியல் வழக்கங்கள்
பாலியல் வாழ்வின் ஒரு இயல்பான செயற்பாடு. ஒவ்வொரு சமூகத்துக்குமிடையே பாலியல் நோக்கிய அணுகுமுறைகள் அல்லது வழக்கங்கள் சற்று வேறுபடும். இந்தக் கட்டுரை தமிழ்ச் சூழலில் காணப்படும் பாலியல் வழக்கங்களைப் பற்றியதாகும்.
பாலியல் தொடர்பான திறந்த கதையாடல்கள் தமிழ்ச் சூழலில் இன்னும் ஆழமாக நடைபெறவில்லை. மேற்கத்தைய பாலியல் புரட்சி போன்று தமிழ்ச் சூழலில் எதுவும் இடம்பெறவில்லை. இருப்பினும் இன்றைய உலகமய ஊடகங்களும், பழந்தமிழர் பாலியல் முறைகள் பற்றிய அலசலும் இன்று பாலியல் தொடர்பான ஒரு கதையாடலைத் தமிழர் மத்தியில் தோன்றிவித்துள்ளது.
கருத்தாக்கங்களும் முரண்களும்
கோயிலில் காம நிலைகளில் கடவுள் சிற்பங்கள் வடிமைக்கப்படுள்ளன. தமிழிலக்கியத்தில் காதல், களவு, காமம் ஆகியவை சிறப்பாக கூறப்பட்டுள்ளன. 1800 ஆம் ஆண்டுக்கு பின்னரே ஆண்களும் பெண்களும் மேற்சட்டை அணியும் வழக்கம் தமிழ்ச் சூழலில் ஏற்பட்டது. இப்படியிருக்க பாலியல் குறித்து ஒரு தணிக்கை தற்காலத் தமிழ்ச் சூழலில் காணப்படுகிறது.
தமிழர் வரலாற்றில் பெண்ணுக்கு கண்டிப்பான கற்பு, குடும்பம் போன்ற ஒழுக்க விதிகள் தொடர்ந்து இருந்து வருகின்றன. ஆண்களுக்கு அப்படி இருக்கவில்லை. எனினும் "பாலியலை இயற்கையான தூண்டுதலாக தமிழர்கள் நோக்கியிருக்கிறார்கள் என்பது எட்டுத் தொகையையும், பத்துப்பாட்டையும் வாசிக்கும்போது புரிகிறது. அதனை தீயது, பாவம், அசிங்கம் என்று ஒதுக்கும் போக்கு அன்று இல்லை. ஆனால், அப்படியான ஒரு பார்வை பின்னாளில் வருவதற்கான அடையாளங்களையும் அது தன்னகத்தே கொண்டிருந்தது என்பதையும் மறுப்பதற்கில்லை."
சங்க காலம் தொடர்ந்து சமணமும் பெளத்தமும் தமிழ்நாட்டில் நிலைபெற்றன. இவை ஒரு ஆணின் ஆத்ம விடுதலைக்கு பெண்ணை ஒரு தடைக்கல்லாக, தூய்மையற்றவளாக கருதின.
அதன் பின் வந்த பல நூற்றாண்டுகளில் தமிழ்நாட்டில் நிலையான அரசு இல்லாததால் "பெண்கொள்ளை என்பது ஓர் அன்றாட நிகழ்வாக நடந்த அக்காலகட்டத்தில் வீட்டுக்குள்ளே பெண்ணை பூட்டிவைத்தலும், குழந்தை மணமும் உருவானது. பெண்ணுக்கான இன்றைய நடத்தைக் கட்டுப்பாடுகள் அவ்வாறு உருவானவை." மேலும் ஆங்கிலேயரின் வருகை பின்பு அவர்களின் "விக்டோரியன் மொராலிட்டி" இங்கு வந்தது. அது தமிழரிடையே இருந்த நிர்வாணம், காமம் போன்றவை மனித இயல்புகளாக கருதக்கூடிய பார்வையை ஆபாசம் என்று மாற்ற உந்தியது.
ஒருவனுக்கு ஒருத்தி என்ற கருத்தியல் ஒழுக்கம் தமிழ் சினிமா, இந்து சமயம் போன்ற சமூக நிறுவனங்களால் முன்னிறுத்தப்படுகின்றது. விதவை மறுமணம் போன்ற முற்போக்கான போக்குகளும், மணவிலக்கு செய்து மறுமணம் செய்வோரும், பல காதலர்களைக் கொள்ளும் வழக்கமும் ஏற்பட்டு வருவதாலும் நடைமுறையில் ஒருவனுக்கு ஒருத்தி என்ற கருத்தியல் ஒழுக்கம் பலருக்கு பொருந்துவதில்லை.
திருமணத்துக்கு முந்திய அல்லது வெளியேயான உடலுறவு தமிழ்ச் சமூகத்தில் கருத்தியல் நோக்கில் ஏற்றுக் கொள்ளப்படுவதில்லை. நடைமுறையில் அந்த நடத்தைகள் மறைமுகமாக இருந்து கொண்டுதான் இருக்கிறது.